कोई बिजनेस आइडिया है तो उसे क्रियान्वित कर स्वरोजगार का रास्ता प्रशस्त करें : जैन
एमडीयू के प्रबंध अध्ययन एवं शोध संस्थान की ओर से अंतर्राष्ट्रीय संगोष्ठी में मुख्यअतिथि ने विद्यार्थियों से किया आह्वान
रोहतक| स्टार्टअप इंडिया रेसिपी फॉर इनक्लूसिव एन्त्रोप्रोनियरशिप एंड इनोवेशन : इश्यूज एंड चैलेंजेस विषयक दो दिवसीय अंतर्राष्ट्रीय संगोष्ठी का एमडीयू में समापन हो गया। शुक्रवार को एमडीयू के प्रबंध अध्ययन एवं शोध संस्थान द्वारा आयोजित अंतर्राष्ट्रीय संगोष्ठी में बतौर मुख्य अतिथि एलपीएस बोसार्ड के एमडी राजेश जैन ने कहा कि आज का दौर उद्यमिता का दौर है। इस दौर में कामयाबी हासिल करने के लिए एन्त्रोप्रोनियरल माइंडसेट की आवश्यकता है। उन्होंने विद्यार्थियों से आह्वान किया कि यदि उनके दिमाग में कोई बिजनेस आइडिया है तो उसे क्रियान्वित कर स्वरोजगार तथा अर्थ-उपार्जन का रास्ता प्रशस्त करें। उन्होंने कहा कि इंडस्ट्री-एकेडेमिया इंटरेक्शन को मजबूत करना समय की जरूरत है।
भारत में स्टार्ट अप संस्कृति विकसित करने के लिए उद्यमिता के लिए अनुकूल माहौल विकसित करना होगा। इसके लिए विश्वविद्यालयों को कारपोरेट सेक्टर के साथ मिलकर बिजनेस इन्कयूबेशन सेंटर बनाने चाहिए।
200शोध पत्र प्रस्तुत : इससेपूर्व, यूएसए के वेस्टर्न मिशीगन यूनिवर्सिटी के हैवर्थ कालेज ऑफ बिजनेस के प्रो. दामोदर गोलहर ने एन्त्रोप्रोनियरशिप के विविध आयामों पर चर्चा की। इस सत्र में तथा शोधार्थियों-विद्यार्थियों ने शिरकत की। निदेशक इमसॉर प्रो. एएस बूरा ने बताया कि संगोष्ठी में 200 शोध पत्र प्रस्तुत किए गए। सहायक प्रोफेसर डा. रामफूल ने संगोष्ठी का संयोजन किया। प्राध्यापक डॉ. कुलदीप चौधरी, प्रो. एनआर गर्ग, प्रो. राजकुमार तथा प्रो. एके राजन इस दौरान मौजूद रहे।
संगोष्ठी में प्राध्यापकों, डेलीगेट्स, शोधार्थियों विद्यार्थियों के साथ मुख्यअतिथि राजेश जैन।
hin_Deva hin_Deva hin_Deva hin_Deva hin_Deva hin_Deva